อีกหนึ่งร้านที่ขึ้นป้ายไหหลำ ผ่านบ่อยๆแต่ไม่เคยแวะกิน ร้านอยู่บนนถนนแพรกษา ตรงข้าง 7-11 ปากทางเข้าหมู่บ้านศิวะนคร ขับตรงจากกรุงเทพเส้นสุขุมวิทสายเก่าที่จะไปชลบุรีผ่านการไฟฟ้าสมุทรปราการมาเจอสามแยกเลี้ยวซ้ายแล้วขับตรงไปอีกประมาณ 3 กิโล(เลยปั๊มเชลล์ไปหน่อย) อยู่ด้านซ้าย จอดรถได้ตามขอบทางเลย ข้าวมันไก่ที่นี่ขายราคาพอๆกันกับที่อื่นคือิ35-40 บาท แต่ที่เห็นคือข้าวมันสีน้ำตาลอ่อนๆ(ไม่เข้มเท่าร้านที่บางแก้ว) ชิมดูข้าวก็หอมอยู่แต่ไม่มาก รสชาติกระเทียม ขิง ยังไม่ชัด วันที่กินข้าวแข็งไปนิดนึง ส่วนไก่หั่นมาโดยไม่ตบ  น้ำจิ้มใส่พริกกับ ขิงซอยมาให้พอสมควร รสชาติอร่อย พอได้ น้ำซุปก็ให้มาถ้วยใหญ่ รสชาติลื่นคอดีเหมือนกัน กินแล้วอิ่มคุ้มราคาดีอยู่นะ สรุปโดยส่วนตัวแล้วเป็นร้านที่ไม่เคยตั้งใจมากิน แต่พอลองก็พอฝาก ท้องไว้ได้เลยล่ะ